சையத் இசார்த் அப்பாஸ்

சையத் இசார்த் அப்பாஸ் (     ), (1928 – 8 நவம்பர் 1980) அவரது மேடைப் பெயரான தர்பன் ( ) மூலம் நன்கு  அறியப்பட்டார். பாக்கித்தான் திரைப்படத் துறையின் (பொதுவாக லாலிவுட் என்றும் அழைக்கப்படுகிறது ) "பொற்காலத்தில்" அசல் காதல் கதாநாயகர்களில் ஒருவராக திகழ்ந்தார்.  .

பின்னணி 
அவர் இந்தியாவின்ஒன்றிணைந்த பிரதேசத்தில்  ஒரு நடுத்தர வர்க்க ஷியா முஸ்லீம் குடும்பத்தில் 1928 இல் பிறந்தார். இவரது மூத்த சகோதரர் சந்தோஷ்குமாரும் ஒரு திரைப்பட நடிகராக இருந்தார். மற்றொரு சகோதரர் எஸ்.சுலைமான் திரைப்பட இயக்குனராக இருந்தார்.

தொழில் 
1950 ஆம் ஆண்டில் அமானத் திரைப்படத்தில் தர்பன் அறிமுகப்படுத்தப்பட்டார் மற்றும் 1951 இல் பாகிஸ்தான் பஞ்சாபி திரைப்படமான பில்லோவில் இடம்பெற்றார். லாகூரில் தயாரிக்கப்பட்ட இன்னும் சில படங்களில் நடித்த பிறகு, அவர் இந்தியாவில் தனது அதிர்ஷ்டத்தை சோதிக்க முடிவு செய்தார். அங்கு அவர் மிதமான அளவிலான வெற்றியைப் பெற்றார். இந்த காலகட்டத்தின் குறிப்பிடத்தக்க படங்களான பாரதி (1954), மற்றும் அட்ல்-இ-ஜஹாங்கிர் (1955) ஆகியவற்றில் மீனா குமாரிக்கு ஜோடியாக நடித்தார். அவர் இந்தியாவில் இருந்தபோது, கிளாசிக் இந்திய திரைப்படமான முகல்-இ-ஆசாம் (1960) இல் 'பஹாராக' நடித்த இந்திய நடிகை நிகர் சுல்தானாவுடன் காதல் கொண்டிருந்தார்.

தர்பன் சில ஆண்டுகளுக்குப் பிறகு மீண்டும் லாகூருக்கு வந்தார், அங்கு திரையுலகம் வளர்ந்து கொண்டிருந்தது, அவர் பாப் கா குணாவில் (1957) நடித்தார் . அவர் சுயமாக தயாரித்த சத்தி  திருப்புமுனையாக அமைந்தது. ராட் கே ரஹி (1960), சஹேலி, குல்ஃபாம், கொய்டி, அஞ்சல், பாஜி, ஷிக்வா, இக் தேரா சஹாரா மற்றும் நயிலா (1965) போன்ற படங்களில் அவர் முக்கிய வேடங்களில் நடித்தார். பாக்கித்தானின் சஹேலி (1960) திரைப்படத்தில் நய்யர் சுல்தானா மற்றும் சமிம் அரா ஆகியோருடன் அவரது முன்னணி பாத்திர செயல்திறனை விமர்சகர்கள் பாராட்டினர். சஹேலி (1960) படத்தில் நடித்ததற்காக சிறந்த நடிகருக்கான நிகர் விருதையும், ஜனாதிபதி விருதையும் வென்றார். கதாநாயகனாக அவரது கடைசி பெரிய படம் 1966 இல் பயல் கி ஜங்கர் . வாகீத் முராத் தயாரித்த இன்சான் படால்டா ஹை மற்றும் ஜப் சே தேகா ஹை தும்ஹென் ஆகிய இரண்டு படங்களில் அவர் கதாநாயகனாக இருந்தார். இக் குணா அவுர் சாஹி படத்தில் வில்லனாக நடித்த அவர், குடா தே மான், ஜப் ஜப் பூல் கிலே (1975) மற்றும் ஒரு சில படங்களில் துணை நடிகராக இருந்தார்.

குடும்ப வாழ்க்கை 
தர்பன் ஒரு அழகிய மற்றும் கவர்ச்சியான மனிதர், பழுப்பு நிற கண்கள் மற்றும் பணக்கார பிளேபாயின் புன்னகை. முதல் பார்வையில், அவர் ஒரு தீவிரமான ஊர்சுற்றி மற்றும் ஒரு 'பெண்களை வசீகரிப்பவர்' போல் தோன்றினார். அதுவே அவர் ஒரு நடிகராக தொழில்முறை பிம்பமாக அமைந்தது'. 1950 களில் மற்றும் 1960 களில் பாக்கிஸ்தானிய திரைப்படங்களில் தீவிரமான காதல் வேடங்களில் நடித்த அவரது மூத்த சகோதரரான நடிகர் சந்தோஷ்குமாரைப் போலல்லாமல், அவர் திரைப்படங்களில் தீவிரமற்ற வேடிக்கையான அன்பான பாத்திரங்களில் நடித்தார்.

தர்பன் ஒரு கூச்ச சுபாவமுள்ள, சக நடிகை நய்யர் சுல்தானாவை திருமணம் செய்தார். முன்னதாக மூத்த திரைப்பட இயக்குனர் எஸ்.எம். யூசுப் இயக்கி, சமிம் அரா நடித்த பாக்கிஸ்தானிய திரைப்படமான சஹேலி (1960) இல் இவர்கள் ஜோடியாக நடித்திருந்தனர்.

இறப்பு 
அவர் 52. வயதில்  8 நவம்பர் 1980  லாகூரில்இறந்தார்

விருதுகள் மற்றும் அங்கீகாரம் 

  சிறந்த நடிகருக்கான   நிகர் விருது சஹேலி  (1960) படத்தில் நடித்ததற்காக பெற்றார்.

திரைப்பட வரலாறு 
தர்பன் மொத்தம் 67 படங்களில் நடித்தார் - உருது மொழியில் 57 படங்கள், பஞ்சாபி மொழியில் 8 படங்கள் மற்றும் பாஷ்டோ மொழியில் 2 படங்கள்.

குறிப்புகள் 

 

பாக்கித்தானிய திரைப்பட நடிகர்கள்
1980 இறப்புகள்
1928 பிறப்புகள்